
 14.5.2013
 BG
 Официален вестник на Европейския съюз
 L 129/25
 РЕГЛАМЕНТ ЗА ИЗПЪЛНЕНИЕ (ЕС) No 437/2013 НА КОМИСИЯТА
 от 8 май 2013 година
 за изменение на Регламент (ЕО) No 798/2008 по отношение на вписването за Мексико в списъка от трети страни, територии, зони или компартменти, от които са разрешени вносът и транзитът през Съюза на някои стоки
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, точка 1, първа алинея и точка 4 от нея,
 като има предвид, че:
 (1)
 В Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (2) се предвижда разрешаване на вноса и транзита през Съюза на обхванатите от регламента стоки единствено от трети страни, територии, зони или компартменти, изброени в графи 1 и 3 от таблицата в част 1 от приложение I към него.
 (2)
 В Регламент (ЕО) No 798/2008 също така се предвиждат условията, при които трета страна, територия, зона или компартмент се смятат за свободни от високопатогенна инфлуенца по птиците (HPAI) и изискванията за ветеринарно сертифициране в това отношение за стоки, предназначени за внос в Съюза.
 (3)
 В част 1 от приложение I към Регламент (ЕО) No 798/2008 Мексико фигурира като трета страна, от която е разрешен вносът в Съюза на яйца и яйчни продукти, свободни от определени патогени, при условие че са придружени от съответния сертификат, посочен в графа 4 от таблицата в част 1 от приложение I към него.
 (4)
 По отношение на яйчните продукти сертификатът, посочен в графа 4 от таблицата в част 1 от приложение I към Регламент (ЕО) No 798/2008, съдържа ветеринарно-санитарно удостоверение, че те идват от предприятие, което е свободно от HPAI. Освен това в удостоверението се посочва, че най-малко през последните 30 дни не е било открито огнище на HPAI в радиус от 10 км от същото предприятие или че яйчните продукти са преработени в съответствие с една от посочените в същия сертификат обработки.
 (5)
 През 2012 г. бяха потвърдени няколко огнища на HPAI от подтип H7N3 в щат Jalisco в Мексико, в район с висока концентрация на птицевъдни стопанства. В Мексико се приложи политика за ликвидиране на болестта и се проведе спешна ваксинация срещу инфлуенцата по птиците за борба с огнищата.
 (6)
 За последен път епидемиологично огнище на HPAI е било потвърдено в края на септември 2012 г., а през декември 2012 г. Мексико обяви огнищата за ликвидирани.
 (7)
 На 8 януари 2013 г. Мексико уведоми Комисията за две огнища на HPAI от подтип H7N3 по домашните птици на територията му в щат Aguascalientes. Болестта се е разпространила и в щатите